CELEX: 32016R0283
Language: mt
Date: 2016-02-24 00:00:00
Title: Regolament ta' Implimentazzjoni tal-Kummissjoni (UE) 2016/283 tal-24 ta' Frar 2016 dwar il-klassifikazzjoni ta' ċerti prodotti fin-Nomenklatura Magħquda

1.3.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 53/1
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/283
      tal-24 ta' Frar 2016
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Biex ikun żgurat li l-applikazzjoni tan-Nomenklatura Magħquda annessa mar-Regolament (KEE) Nru 2658/87 tkun uniformi, jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li tkun ibbażata, parzjalment jew kollha kemm hi fuqha, jew li żżid xi sottodiviżjoni oħra magħha u li tkun stabbilita b'dispożizzjonijiet speċifiċi tal-Unjoni, bl-għan li jiġu applikati xi tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella mogħtija fl-Anness għandhom jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta'dik it-tabella.
               
            
                  (4)
               
               
                  Jixraq li jiġi stipulat li l-informazzjoni tariffarja vinkolanti maħruġa dwar il-prodotti kkonċernati minn dan ir-Regolament u li ma tikkonformax ma' dan ir-Regolament tkun tista' tibqa' tiġi invokata mid-detentur, għal ċertu perjodu, skont l-Artikolu 12(6) tar-Regolament tal-Kunsill (KEE) Nru 2913/92 (2). Dak il-perjodu għandu jkun ta' tliet xhur.
               
            
                  (5)
               
               
                  Il-Kumitat tal-Kodiċi Doganali ma ressaqx opinjoni fil-limitu taż-żmien li ġie stabbilit mill-President tiegħu,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
      Artikolu 2
      L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-24 ta' Frar 2016.
         
            
               Għall-Kummissjoni,
            
            
               F'isem il-President,
            
            Stephen QUEST
            
               Id-Direttorat Ġenerali għat-Tassazzjoni u l-Unjoni Doganali
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi tan-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Oġġett magħmul l-iktar mill-plastik, bil-forma ta' ċilindru bil-ponta (l-hekk imsejħa “LED Glitter Lamp”), b'għoli ta' madwar 17-il cm. L-oġġett jirqaq u jsir ponta fil-quċċata, b'sies usa', u l-parti tan-nofs tiegħu hija tal-plastik trasparenti. Il-parti tan-nofs hija mżejna minn ġewwa b'figura stilizzata ta' tfajla, u hija mimlija likwidu trasparenti b'partikoli tal-glitter sospiżi ġo fih.
                     Is-sies fih bosta dijodi li jemettu d-dawl (LEDs) li jieħdu l-enerġija mill-batteriji. Meta l-oġġett jitheżżeż, il-parti tan-nofs tiddi ħafif b'kuluri diversi. Wara li jitheżżeż il-prodott, id-dawl jibqa' jintrema biss għal ħin qasir ta' madwar minuta.
                     Ara l-istampa (*).
                  
                  
                     3926 40 00 
                  
                  
                     Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda u l-kliem tal-kodiċi tan-NM 3926  u 3926 40 00 .
                     Dan l-oġġett ma jistax jiġi kklassifikat bħala lampa tal-intestatura 9405 , għax mhuwiex primarjament maħsub biex idawwal kamra, u lanqas mhu lampa speċjalizzata (ara wkoll in-Noti ta' Spjegazzjoni tas-Sistema Armonizzata għall-intestatura 9405 , (I), (1) u (3)).
                     Skont il-karatteristiċi oġġettivi tiegħu, l-oġġett mhuwiex essenzjalment maħsub għal-logħob (kemm mit-tfal jew mill-adulti) (ara wkoll l-HSEN għall-intestatura 9503 , (D)). Għaldaqstant, il-klassifikazzjoni tiegħu bħala ġugarell taħt l-intestatura 9503  hija eskluża wkoll.
                     Fid-dawl tal-karatteristiċi oġġettivi tiegħu, l-oġġett huwa maħsub l-iktar għal finijiet ta' tiżjin. Id-dawl qiegħed biss biex isebbaħ l-effett ornamentali.
                     Għaldaqstant, l-oġġett irid jiġi kklassifikat taħt il-kodiċi tan-NM 3926 40 00 , bħala oġġetti ornamentali oħra tal-plastik.
                  
               
            (*)  L-istampa qiegħda biss għal raġunijiet ta' informazzjoni.